মহিলাদের পানশালায় কাজের উপর নিষেধাজ্ঞা প্রত্যাহার, প্রতিবাদে পথে বিজেপির মহিলা মোর্চা

কলকাতা: মহিলাদের পানশালায় কাজের উপর নিষেধাজ্ঞা প্রত্যাহার করেছে রাজ্য সরকার। নিষেধাজ্ঞা প্রত্যাহারের প্রতিবাদে শনিবার পথে নামল বিজেপির মহিলা মোর্চা (BJP’s Mohila morcha Rally)। বিজেপির তরফে জানানো হয়েছে, বিরোধী দলের কন্ঠ রোধ করার প্রচেষ্টা এবং বেছে বেছে গাঁজা সহ বিভিন্ন আবগারি কেস দেওয়ার দেওয়া হচ্ছে। রাজ্যের শাসক দল তৃণমূল কংগ্রেসের বিরুদ্ধে অনৈতিক আচরণের প্রতিবাদে রাস্তায় নেমেছে বিজেপির মহিলা মোর্চা। শনিবার কলেজ স্ট্রিটের কলকাতা বিশ্ববিদ্যালয়ের সামনে থেকে থেকে বিবি গাঙ্গুলি স্ট্রিটে আবগারি দফতর পর্যন্ত মিছিল করে বিজেপি। মিছিলের অগ্রভাগে রয়েছেন রাজ্য বিজেপির মহিলা মোর্চার সভানেত্রী ফাল্গুনী পাত্র, রূপা গাঙ্গুলি, অগ্নিমিত্রা পাল, সুকান্ত মজুমদার সহ বিজেপি নেতৃত্ব। মিছিল শুরু হতেই ব্যারিকেট দিয়ে আটকায় পুলিশ। সেই ব্যরিকেট ভেঙে এগিয়ে যাচ্ছে মহিলা মোর্চা। মিছিল আটকাতে পুলিশের সঙ্গে তুমুল ধস্তাধস্তি বাঁধে মহিলা মোর্চার। মুহূর্তের মধ্যে রণক্ষেত্রের আকাশ নেয় কলেজ স্ট্রিট।

রেস্তোরাঁ-ক্লাবে মহিলা কর্মীদের নিয়োগ বন্ধের দাবিতে এই মিছিল করেন বিজেপি কর্মী সমর্থকরা। পুলিশের সঙ্গে রীতিমতো কথাকাটাকাটি শুরু হয় বিজেপি কর্মী সমর্থকদের। পুলিশের তরফে জানানো হয়েছে এই এলাকায় ১৪৪ ধারা জারি রয়েছে। সুকান্ত মজুমদার বলেন, “শান্তিপূর্ণ আন্দোলন চলছিল সেই আন্দোলনে লাঠিচার্জ, ধাক্কাধাক্কি করে মহিলাদের গায়ে হাত দিয়ে অযথা উত্তেজনা তৈরির চেষ্টা করবেন না।

দেখুন ভিডিও